Toyota  Express Service'i võti peitub kahes sõidukit üheaegselt hooldavas tehnikus, kes kasutavad spetsiaalselt väljatöötatud seadmeid ja protseduure. Tööde järjekord on jagatud nii, et ei tekiks dubleerimist ning üks tehnik ei segaks teise tööd. Protseduuride arendamisel on silmas peetud tehnikute liikumistrajektoore ja töövõtteid, mille tulemusena lõpetavad mõlemad tehnikud töö üheaegselt, olles sooritanud kõik hooldeprogrammis olevad tööd täpselt ja kvaliteetselt. Efektiivne tööjaotus ja spetsiaalsed seadmed on  kujundatud nii, et tehnikutel oleks võimalikult mugav töid sooritada ning et vajalike tööriistade otsimiseks ei kuluks liigselt aega ega liigutusi. Nii suudavad kaks tehnikut kiirustamata vähendada hoolduseks vajalikku aega rohkem kui kaks korda, samal ajal Toyota tippkvaliteeti säilitades.